הוועדה המיוחדת בעניין ההתמודדות עם נגיף הקורונה - זמנית, כנסת 23, פרוטוקול מספר 1, 2020-03-25 10:00

אבי ניסנקורן (: שלום לכולם, אני מתכבד לפתוח את הישיבה הראשונה של ועדת הקורונה.

אבי ניסנקורן (: מטרת הישיבה היא לבחור את יו"ר הוועדה.

אבי ניסנקורן (: בהתאם לסעיף 106 לתקנון הכנסת – הוועדה תבחר יו"ר מבין חבריה לפי המלצת הכנסת.

אבי ניסנקורן (: לעניין הוועדות המיוחדות, מחליפה הוועדה המסודרת את ועדת הכנסת, והחליטה להמליץ לוועדה המיוחדת בעניין ההתמודדות עם נגיף הקורונה לבחור בחבר הכנסת עפר שלח לכהן כיושב-ראש הוועדה.

אבי ניסנקורן (: מטעם הרשימה המשותפת יכולים להצביע שלושה אנשים.

אבי ניסנקורן (: מטעם כחול לבן, גם כן, שלושה אנשים.

אבי ניסנקורן (: כמובן, נמצאת כאן נציגת ישראל ביתנו.

אבי ניסנקורן (: בבקשה.

אבי ניסנקורן (: נא להצביע.

אבי ניסנקורן (: מי בעד?

אבי ניסנקורן (: בעד – 8

אבי ניסנקורן (: אושר.

ניצן הורוביץ: אני מחליף את תמר זנדברג.

ניצן הורוביץ: אני בעד.

אבי ניסנקורן (: 8 הצביעו בעד.

אבי ניסנקורן (: אין מתנגדים.

אבי ניסנקורן (: אין נמנעים.

אבי ניסנקורן (: אושר פה אחד.

אבי ניסנקורן (: הרבה בהצלחה עפר.

אבי ניסנקורן (: תפקיד מאוד חשוב למען עם ישראל.

אבי ניסנקורן (: וכחול לבן, מי שנוכח פה, וחברי הוועדה.

עפר שלח: אני רוצה לקיים ישיבה קצרה, שאגיד לכם את חזון הוועדה שהוא חזון רחב.

עפר שלח: נשמח לשמוע, ככל שהזמן יאפשר לנו, מבחינתי, לי יש זמן עד תחילת המליאה, ככל שהזמן יאפשר לנו, כמובן דעות ומחשבות שלכם.

עפר שלח: אני כבר אומר לכם, ייצא זימון לישיבה מחר.

עפר שלח: דיסציפלינת העבודה שלי לקוחה מחוץ וביטחון, שהיא ועדה שעובדת חמישה ימים בשבוע.

עפר שלח: המשבר – אני לא יודע אם נעבוד, אבל אנחנו לא צמודים בהכרח לימי מליאה, מה גם שהמליאה עכשיו היא בסיטואציה שהיא נמצאת.

עפר שלח: אנחנו נעבוד הרבה, כי המנדט שניתן לנו גם מחייב את זה.

עפר שלח: ענת, יש מצב אבסורדי שבו נמצאים פה אנשים שתפקידם לסנכרן את זה שנהיה באולם, אם הם ייצאו, אנחנו לא צריכים אולם שני.

עפר שלח: אם זה התפקיד של האנשים האלה, ואנחנו יכולים לנהל את זה באולם אחד, אז בואו נעשה את כך.

אחמד טיבי: אני מתנצל שיש חמישה מהרשימה המשותפת, זה מצב לא תקין, זה יתוקן.

עפר שלח: אני אבקש שיהיו שלושה.

עפר שלח: אני לא רוצה לסרבל את העניין.

עפר שלח: חבר'ה שמישהו ייצא.

עפר שלח: תודה.

עפר שלח: אם כך, נתחיל.

עפר שלח: אתן רק טכניקה.

עפר שלח: לאחר מכן, חבר הכנסת טיבי, ואחר-כך נתחיל את הדיון האמתי.

עפר שלח: מחר, אנחנו עושים ישיבת פתיחה.

עפר שלח: בישיבת הפתיחה הזאת תתחיל – זה הכול בינתיים סיכומים לא רשמיים שאני עשיתי, אבל תיכף ייצאו זימונים מטעם הוועדה.

עפר שלח: בשעה 09:00 בבוקר, יהיה פה מנכ"ל משרד הבריאות, פרופ' בר סימן טוב.

יוליה מלינובסקי: הוא לא פרופ'.

עפר שלח: סליחה.

עפר שלח: הוא מנכ"ל משרד הבריאות, משה בר סימן טוב.

עפר שלח: ב-09:45 יהיה ראש המל"ל, מאיר בן שבת.

עפר שלח: בשעה 10:30 יהיה מנכ"ל משרד האוצר, שי באבד.

עפר שלח: במובן הזה, אנחנו נקבל מחר סקירה התחלתית כנקודת ההתחלה שלנו.

עפר שלח: משלושת האנשים שעומדים במוקדים של שלושת התחומים שבהם הוועדה הזאת מתכוונת לעסוק – הבריאותי, הכלכלי, והממשלי – איך הממשל מתמודד עם הדבר הזה.

עפר שלח: זאת תהיה ישיבת הפתיחה מחר.

עפר שלח: דברים נוספים גם יהיו תוצאה של מה שאנחנו מדברים עכשיו.

אוסאמה סעדי: שאלה.

אוסאמה סעדי: עפר, לפי הסדר הזה שעכשיו אתה הודעת לנו, האם הוא יבוא בשעה תשע, עד שהוא יעשה סקירה, אנחנו לא נספיק לקיים באמת דיון ולשאול את כל השאלות ולקבל תשובות.

אוסאמה סעדי: הייתי מרווח.

עפר שלח: יש בעיה, הם צריכים להיות בחוץ וביטחון.

עפר שלח: אני גנבתי אותם, כי אנחנו קיימנו מהיום למחר.

עפר שלח: מאה אחוז.

עפר שלח: אוסאמה, אנחנו נהיה יעילים, הם עוד יהיו פה.

עפר שלח: חבר הכנסת אחמד טיבי.

עפר שלח: בבקשה.

אחמד טיבי: תודה רבה, אדוני.

אחמד טיבי: אל"ף, אני מברך אותך על בחירתך כיו"ר ועדת קורונה.

אחמד טיבי: זו אחת הוועדות החשובות, במיוחד בתקופה הזאת.

אחמד טיבי: ברשימה המשותפת יהיו שלושה נציגים.

אחמד טיבי: הרשימה המשותפת היא גאה שהיא מייצגת ציבור שנמצא בקדמת המאבק בקורונה בבתי-החולים בארץ – רופאים, אחיות, אנשי צוות רפואי, אנשי שירותים ואחזקה בבתי-החולים.

אחמד טיבי: זה מאבק שכולנו צריכים להיות שותפים לו גם ברמה האנושית, גם ברמה האזרחית - הביחד הזה הוא כוח נוסף.

אחמד טיבי: קורונה, היא לא רק בריאות, אבל היא בעיקר – האספקטים של המחלה הם בריאותיים, אבל הם גם כלכליים וחברתיים במדינה כולה.

אחמד טיבי: הכנסת מחויבת לדון בכל האספקטים האלה.

אחמד טיבי: אני כאן רק יו"ר הסיעה, שבאתי לברך אותך, ולהביע גאווה שהרשימה המשותפת שותפה ראשית בכל הוועדות בכנסת בגלל הישגה בבחירות.

אחמד טיבי: אני בטוח, כפי שאתה הצגת, שאתה תעשה עבודה מצוינת.

אחמד טיבי: אתה כבר ממחר מזמן את כל האנשים הנוגעים בדבר.

אחמד טיבי: הערה אחרונה ואקטואלית לבסוף.

אחמד טיבי: אני למרות חילוקי הדעות לפעמים בינינו, עפר, לרבות במגעים האחרונים, אני חושב שאתה יפה גם מבפנים וגם מבחוץ.

עפר שלח: זה דבר מדהים.

עפר שלח: בן-אדם מסתובב בעולם במלוא כיעורו – 60 שנה, ועד שיאיר נתניהו לא מציין את זה, זה לא נהיה נושא.

עפר שלח: ..

מיכל (מיקי) חיימוביץ': כיעור הוא כל כך דבר יחסי...

עפר שלח: סוף סוף אני יודע שלא התקדמתי בעולם בגלל יופיי, כל השנים היה לי תסביך עם הדבר הזה.

עפר שלח: בואו נתחיל בדיון המהותי.

עפר שלח: בבקשה.

עפר שלח: תראו, הוועדה הזו, אני לא יודע מה יהיה אורך חייה בכל המובנים.

עפר שלח: היא כמובן כמו כל ועדה זמנית, היא תוצר של התהליכים הפוליטיים שהם אקסוגניים לנו.

עפר שלח: אני חושב שגם אם יוקמו ועדות קבועות, תהיה ממשלה, ויוקמו קואליציה, ויוקמו ועדות קבועות, יהיה הפתרון הפוליטי אשר יהיה, ועדה כזאת תצטרך להיות, כי המשבר הוא מסוג בדיוק שלוקח תחומים שונים ומתיך אותם זה בזה.

עפר שלח: ואם אנחנו לצורך העניין, אם אתם מסתכלים על הוועדות שלא קיימות כרגע, אם גבולות הגזרה שלנו זה ועדות כמו ועדת חוץ וביטחון, ועדת כספים שמתקיימות ועוסקות בהקשר של המשבר, בעיקר בצד האקזקוטיבי שלו – תקנות שעת חירום יבואו מחר לדיון בוועדת חוץ וביטחון.

עפר שלח: העברות תקציביות באות בכספים, וכן הלאה.

עפר שלח: זה לא רק בכל שאר הפנים, אלא כל שאר התחומים שמכסה הכנסת – מחוקה, פנים, כלכלה, וכן הלאה, כל הוועדות, וזה בדיוק סוג המשבר.

עפר שלח: אני ממקד את זה בשלושה תחומים.

עפר שלח: אני מביא לתוך זה – צורת החשיבה שלי לפחות היא נגזרת גם של שנותיי הלא מעטות בוועדות חוץ וביטחון.

עפר שלח: ועדת חוץ וביטחון, כידוע לכם, היא ועדה שונה מהוועדות האחרות, במובן הזה, שהיא יותר פיקוחית, היא פחות אקזקוטיבית, אם כי, אני מתכוון שיהיה לנו פאנל אקזקוטיבי גדול.

עפר שלח: אני אתחיל בזה.

עפר שלח: הפאנל האקזקוטיבי יהיה – אני גם בקשר עם משרד המשפטים.

עפר שלח: אנחנו במצב לא ראוי שבו חלק גדול מהמדינה מנוהל על-פי תקנות שעת חירום.

עפר שלח: זה מתבקש, אנחנו מבינים למה זה קורה, אבל צריך לתקנן גם את הדבר הזה.

עפר שלח: הוועדה הזו תעבוד בשיתוף פעולה עם משרד המשפטים על הדברים האלה.

עפר שלח: יכול להיות שזה ידרוש מאתנו גם כחברי ועדה לפעמים דברים שאנחנו נחשוב שהם אירועים – להעביר אותם אפילו בשלוש קריאות במהלך אותו יום, כדי להפוך את המצב שאנחנו נמצאים בו לחוקי ומעוגן בחוקה.

עפר שלח: לא שהוא לא חוקי, אלא מעוגן בחוקים ככל האפשר.

עפר שלח: זה לא טוב מדינה שמתנהלת תחת תקנות שעת חירום גם בעתות חירום.

עפר שלח: יש כוונה במשרד המשפטים לעשות את זה, ואנחנו נשתף איתם פעולה.

עפר שלח: גם יכול להיות, וזה בתיאום ביני לבין יו"ר ועדת חוץ וביטחון, ובעיקר, נעסוק גם בתקנות חירום מסוימות, כי הרי יש עכשיו סיטואציה.

עפר שלח: תקנות החירום במדינת ישראל הם jurisdiction של ועדת חוץ וביטחון באופן טבעי, אבל אני שבע שנים הייתי בוועדה, אף פעם לא דנו חוץ מאשר חידוש מצב החירום, אף פעם לא דנו באמת.

עפר שלח: היום העובדה מאוד מצערת שאני לא יכול לצאת לרוץ בבית היא עניין של ועדת חוץ וביטחון, אז בתוך זה יכול להיות שאנחנו נקבל את המקום שלנו.

עפר שלח: הדבר השני שהוא אקזקוטיבי הוא תוצרים חוקיים שיהיו לעבודת הוועדה, ואני אכנס לזה מיד בהרחבה בהמשך.

עפר שלח: כל הפנים האקזקוטיביים האלה יהיו פה, אנחנו נתנהל כמו כל ועדה אחרת בכנסת.

עפר שלח: ננהל פה את הדיון על-פי הכללים התקנוניים והמשפטיים.

עפר שלח: נהיה ועדה שהיא עושה את התפקיד שלה בלקדם את פעולת הכנסת החקיקתית.

עפר שלח: את הדברים האחרים והעיקריים שאנחנו עושים, אני רוצה להניח לפי שלושת התחומים המרכזיים של המשבר – הבריאותי, הכלכלי, והממשלי, שלא מדברים עליו הרבה, אבל בעיניי הוא חשוב ביותר.

יוליה מלינובסקי: אגיד לך עוד משהו חשוב – הסברתי.

יוליה מלינובסקי: היום קיבלתי שאלה, האם לבן-אדם מותר לצאת לקנות מברשת שיניים?

יוליה מלינובסקי: אנשים לא מבינים, אומרים: מותר לצאת?

יוליה מלינובסקי: יש בלבול.

עפר שלח: את צודקת לחלוטין, יוליה, הוא כלול אצלי בממשלי, וזה בדיוק למה שאני מתכוון.

יוליה מלינובסקי: יש לנו ציבור שונה בארץ מרוסית עד ערבית ואמהרית.

עפר שלח: בוודאי.

עפר שלח: ולכן גם ביקשתי למחר את שלושת האנשים שביקשתי שהם כרגע אחראים על הדבר הזה.

עפר שלח: אגב, אני מאוד בקיא בחוק המל"ל – זה לא תפקידו.

עפר שלח: אני אתחיל מהסוף שהתכוונתי להגיע אליו.

עפר שלח: אם הוועדה הזאת תחיה מספיק זמן, איתי, בלעדיי, בכל קונטקסט שהיא תהיה כוועדה קבועה של הכנסת, או מה שלא יהיה.

עפר שלח: אם הוועדה הזאת תחיה מספיק, אני רואה, למשל, אותנו מייצרים הן את הבסיס של הידע והדיון, ואחר כך גם את הבסיס החוקתי להקמתו של מרכז ניהול משברים לאומי שבין השאר יהיה בו דסק של דוברות, מידע וכל הדברים שצריכים להיות, כמו שקיים בצה"ל עכשיו – אם אנחנו במלחמה, טובי אנשים בארץ, יש מגויסים למילואים ויושבים במקום הזה ומנהלים את התהליך הזה.

עפר שלח: בחברה אזרחית שזה מתבקש פי כמה וכמה, הוא לא מנוהל היום בכלל.

עפר שלח: התהליך שקרה עם המל"ל, למשל, שהייתה ועדה למי שמכיר בראשות אמנון ליפקין-שחק, שהייתה אחרי מלחמת לבנון השנייה, היא הניחה דוח.

עפר שלח: הדוח עוצב ועובד על-ידי הכנסת, ועובד לחוק, ומכוח החוק הזה גוף קם ופועל.

עפר שלח: אם אנחנו נצליח להגיע לזה – אם נגיע קודם כל למסקנה.

עפר שלח: אני לא רוצה לקפוץ למסקנה.

עפר שלח: אנחנו ננהל פה את הדיון.

עפר שלח: נביא לפה את טובי האנשים.

עפר שלח: ביקשתי כבר ממרכז המחקר והמידע להתחיל מחקר על איך הדברים האלה מתנהלים.

עפר שלח: אני רק נותן לכם מידע, היות ואני ידעתי לפני כמה ימים שאני הולך לתפקיד הזה, התחלתי לקרוא.

עפר שלח: בשלוש המדינות שהתמודדו – אולי טוב מכולם עם המשבר שזה – סינגפור, טייוואן ודרום קוריאה, אחת הסיבות היא שהוקמו בהן בדיוק מרכזים כאלה, אחרי הסארס ב-2004.

עפר שלח: זאת אומרת, הם כבר התגלחו על מגפה אחת.

ג'אבר עסאקלה: הצלחה הגדולה הייתה של סין עכשיו.

עפר שלח: זה באמצעים שקשה לחקות.

עפר שלח: בשאיפה – ואנחנו נעבוד ככל שהוועדה הזאת תהיה קיימת.

עפר שלח: אנחנו נעבוד כאילו אנחנו קיימים לתמיד, ועוסקים בכל.

עפר שלח: בשאיפה - אם אנחנו נגיע למסקנה הזאת, אנחנו גם נוביל את זה כמו שחברי כנסת אמורים לעשות, לחקיקה בסוף.

עפר שלח: עוד דוגמה לדבר הזה, אני מצטער שהדוגמאות שלי הן רובן מהתחום הביטחוני, אני פשוט עוסק בו בשנים שלי בכנסת.

עפר שלח: אנחנו עשינו את זה בוועדת חוץ וביטחון בכל הנוגע לסייבר, שאם אתם חושבים על זה, אסון סייבר גדול הוא קצת דומה בהיבטים שלו למה שקורה עכשיו.

עפר שלח: הוא משפיע על כל המערכות – כלכליות, וכן הלאה, הוא יכול לעלות בחיי אדם.

עפר שלח: הייתה הסדרה גם באמצעות העבודה של הכנסת בין הגופים האקזקוטיביים, וגם בסופו של דבר, חקיקה, חוק שעוד לא נחקק שמסדיר את הדבר הזה.

עפר שלח: הוא לא חוק מושלם.

עפר שלח: יוליה, כשנגיע לזה שנעשה חוק לא מושלם, אני מאוד אשמח.

עפר שלח: זה הפן הממשלי.

עפר שלח: אני בטוח שכל אחת ואחד פה מרגישים את זה.

עפר שלח: הוא עד עכשיו לא לוקה בחסר, הוא כמעט לא קיים.

עפר שלח: דברותי, זה רק דוגמה אחת של הדבר.

עפר שלח: אין שולחן עגול שיושבים בו כל הגורמים שנכנסים אליו – בעיניי זה כמעט כמו מילואים.

עפר שלח: טובי הדוברים ויועצי התקשורת בארץ היו עכשיו צריכים להיות בחמ"ל כזה 24 שעות ביממה עובדים על איזה מידע יש לציבור.

עפר שלח: זה מביא אותי לתפקיד שני של הוועדה – אני קורא לזה "כיכר העיר" של הקורונה.

עפר שלח: הציבור נמצא בבורות - חוסר ידע, לא בורות.

עפר שלח: בחוסר ידע מאוד גדול, באי ודאות מאוד גדולה.

עפר שלח: הוא לא מבין גם מה קורה, וגם למה קורה מה שקורה.

עפר שלח: פה יהיה השיח של זה.

עפר שלח: אנחנו נשודר גם בערוץ הכנסת.

עפר שלח: אני מניח שתהיה לזה תשומת לב טיפה יותר גדולה ממה שנהוגה בגופים האלה – גם אנשים בבית, וגם זה הדבר העיקרי שמעסיק אותם.

עפר שלח: טובי האנשים, טובי המוחות יגיעו לפה, אנשים עם דעות שונות, אנשים עם קריאות תגר על המערכת וכן הלאה.

עפר שלח: אנחנו נשתמש בכל הכוח של הכנסת להיות שופר של הדבר הזה.

עפר שלח: יש לוועדה דוברת – רונית, סיכמנו שהיא תוציא הודעות כל הזמן מתוך הדיונים.

עפר שלח: אנחנו המקום שלכם האזרחים להבין ככל האפשר מה עושה הממשל בעניין הקורונה.

עפר שלח: שני התחומים האחרים – בריאות וכלכלה.

עפר שלח: בריאות – זה פיקוח על העבודה, וכן הלאה.

עפר שלח: בכלכלה – אני רואה אותנו – תראו שתי מלים על מה שאני חושב שהולך לקרות.

עפר שלח: כל מי שחושב שהכלכלה של היום שאחרי הקורונה הולכת להיות דומה לכלכלה של – זה כאילו מלחמת יום כיפור.

עפר שלח: היינו שלושה שבועות במלחמה, ואז המשק מתחיל להבריא על-פי אותם כללים, אני חושב שזה אחר לגמרי.

עפר שלח: אני חושב שכבר רואים את זה בעולם.

עפר שלח: בסיטואציה שבה המדינות מחליטות כבר בהחלטה חוקית להקדיש 15% מהתמ"ג שלהן להתמודדות עם הקורונה.

עפר שלח: בסיטואציה שבה הממשלה תלאים פה בחוסר ברירה, והמדינה תלאים פה מקומות עבודה – תשלם משכורות וכן הלאה.

עפר שלח: עכשיו אני רוצה להזכיר עוד דבר שהוא קריטי לכל הדיון שלנו.

עפר שלח: על-פי כל התחזיות באוקטובר, נובמבר, יש קורונה 2.

עפר שלח: אנחנו לא מדברים פה, אנחנו לא ועדת חקירה.

עפר שלח: אנחנו נחקור, אבל כדי שחס וחלילה תבוא קורונה 2, בכל המובנים התפקוד מולה יהיה יותר טוב.

עפר שלח: על העולם הכלכלי הזה שבו הקורונה הופכת להיות, או משבר כזה, הופך להיות איזה סוג של משהו שמייצר נורמלי חדש, הוא לא לא נורמלי שנגמר ומתחיל הנורמלי הישן, טובי המוחות יובאו לפה תיאוריות שונות, מה שאתם רוצים.

עפר שלח: אנחנו ננהל פה את הדיון הזה.

עפר שלח: אני רואה אותנו ככר שמייצר לא רק חשיבה, אלא דברים לפעולה אל מול הממשלה, ויכול להיות דברים שאחר-כך יבואו לידי ביטוי בוועדת הכספים, אני לא נוגע בגדר שלהם.

עפר שלח: אבל הייתי חבר ועדת הכספים, אני יודע איך זה נראה שם.

עפר שלח: ועדת הכספים, מי שמכיר, היא חותמת.

עפר שלח: היא עובדת ועבודה סופר חשובה, כמובן.

עפר שלח: אבל אנחנו נהיה המקום של הדיון הזה.

עפר שלח: בבריאות כמובן גם של הפיקוח וגם דברים אקזקוטיביים ככל שיידרשו.

עפר שלח: אני אמרתי גם לבר סימן טוב, גם לשי באבד, אנחנו לרשותכם 24 שעות ביממה לכל דבר שאתם רוצים.

עפר שלח: זה החזון, הוא מגלומני, אבל הוא מתבקש.

עפר שלח: דבר אחרון לגבי ההתנהלות של הוועדה עצמה.

עפר שלח: לצערי, הצד השני של הבית, נקרא לזה, החליט לא לבוא.

עפר שלח: אנחנו מתנהלים כאילו הם באים לכל ישיבה.

עפר שלח: יהיו תמיד שני אולמות מוכנים, וכן הלאה והלאה.

עפר שלח: ככל שיופיעו לפה חברי כנסת מליכוד או יהדות התורה, יהיו פה, ידברו, יעשו כל מה שצריך.

עפר שלח: העובדה שהם לא פה כרגע מאפשרת לנו לשבת באולם אחד, אבל כשיהיו לנו אורחים, אנחנו עובדים תחת המגבלות של הבית זה ברור.

עפר שלח: הכוונה שלי הייתה להקים, ועדיין אם הוועדה תעבוד מלא, להקים שתי ועדות משנה – אחת בענייני בריאות ואחת בענייני כלכלה.

עפר שלח: את הממשל, אני רוצה שיהיה במליאת הוועדה בהובלתי, ולשים להם יושבי-ראש.

עפר שלח: יש לנו כרגע שתי בעיות.

עפר שלח: אחת – שאנחנו ממילא באיזה סוג שאין טעם לחלק את הגוף הזה.

עפר שלח: שתיים – עם מגבלה טכנית של הכנסת ושל צוות הוועדה.

עפר שלח: יש לנו צוות מאוד מצומצם, הוא צוות מצוין.

עפר שלח: בבקשה, ענת, תכירי לנו.

ענת כהן שמואל: אני ענת כהן שמואל, אני מנהלת ועדת עבודה, רווחה, בריאות, ועכשיו גם את הוועדה המיוחדת לענייני קורונה, ואני לשירותכם.

ענת כהן שמואל: נעה בן שבת, היועצת המשפטית של הוועדה.

יוליה מלינובסקי: אין יותר טוב ממנה.

עפר שלח: אנחנו קיבלנו למעשה את החלק העליון של הצוות של עבודה ורווחה - את ענת, את אורית, שעובדת איתה ואת נועה.

עפר שלח: יש רונית, שהיא הדוברת של הוועדה.

עפר שלח: לכן, מה שאנחנו נעשה, בחלק מהישיבות בענייני בריאות וכלכלה – אנשים אחרים יישבו במקומי כיושבי-ראש זמניים וינהלו את זה כממלא מקום שלי.

עפר שלח: אני אהיה כמובן.

עפר שלח: אם נגיע ל-15, וככל שתאפשר לנו הטכניקה - יש טכניקה של אולמות, יש טכניקה של צוות, זה קצת בעיה.

עפר שלח: ככל שתאפשר לנו הטכניקה, אני כן רוצה לעבוד במסגרת של ועדת משנה, כדי להתקדם במהירות בדברים.

עפר שלח: אבל כרגע זה יהיה בפורמליסטיקה בלבד של ניהול הישיבה.

יוליה מלינובסקי: יש לי הצעה לסדר.

יוליה מלינובסקי: אני מאמינה שבדיונים אצל ראש הממשלה, כאשר נמצאים שם המון אנשים, אף אחד לא עושה שני אולמות ולא מתעסק בפורמליסטיקה הזאת.

יוליה מלינובסקי: אנחנו יכולים בהחלט לבקש אולם גדול, אולמות כמו "ירושלים", כמו "נגב" שזה אולם מאוד גדול, לדלל את המרחקים ולעבוד באולם אחד.

עפר שלח: את צודקת בעניין הזה.

מיכל (מיקי) חיימוביץ': קצין הכנסת הוא זה שעוצר אותנו בעניין הזה.

יוליה מלינובסקי: אנחנו סוברנים.

יוליה מלינובסקי: אנחנו הוועדה.

יוליה מלינובסקי: אנחנו חברי הכנסת.

יוליה מלינובסקי: אני רואה איך הדברים האלה מתנהלים – זה מתנהל רע.

יוליה מלינובסקי: אנחנו כולנו ראינו את זה גם בוועדה המסדרת איך זה מתנהל.

יוליה מלינובסקי: ראינו מה קורה במליאה.

יוליה מלינובסקי: האמת, מה שקרה אתמול במליאה, זה היה יותר מגרוע.

יוליה מלינובסקי: אני חושב שאתה, כיו"ר הוועדה, אני מבקשת ממך, לפנות ליו"ר הכנסת שיקצו לנו – יש - - -

עפר שלח: זה בדיוק התשובה.

עפר שלח: הבה נחליף את יו"ר הכנסת, ואני אפנה אליו, ואני חושב שהוא יקשיב לי.

יוליה מלינובסקי: יש לנו זמן.

יוליה מלינובסקי: כי כיום, יש אולמות גדולים.

יוליה מלינובסקי: אפשר לדלל את הוועדות, ולשים שם, כך נוכל כולנו לשמוע, לדבר ולהגיב, כי ככה מתנהל דיון.

יוליה מלינובסקי: שוב פעם, אני רוצה לשמוע איך מתנהלים דיונים אצל רוה"מ.

עפר שלח: או במטכ"ל, אני מניח שגם שם הם לא יושבים.

יוליה מלינובסקי: או אצל מנכ"ל משרד הבריאות.

יוליה מלינובסקי: אז חבר'ה, יש ויש.

יוליה מלינובסקי: אנחנו לא צריכים ללכת עם ראש בקיר.

יוליה מלינובסקי: מצטערת.

עפר שלח: אני אגיד על זה משהו שברור לכולם.

עפר שלח: הכנסת הרי הוחרגה מתקנות שעת חירום.

עפר שלח: בהחלטה של יושב-הראש, שבואו נגיד את האמת, לא חסרו בה אלמנטים פוליטיים במסגרת הניסיון שהיה בכלל לאיין את הוועדות, בטענה שאנשים לא יכולים לשבת בחדר.

עפר שלח: הכנסת אימצה את הסטנדרטים הכי חמורים.

עפר שלח: אני הייתי השבוע בבית המשפט העליון.

עפר שלח: בית המשפט העליון, הקצו מקומות לפי מרחק ראוי ויושבים אנשים באולם, ואין שום בעיה.

עפר שלח: אני אפנה ליו"ר הכנסת.

עפר שלח: תני לי לקבוע את התזמון, מתי אפנה ולאיזה יו"ר אני אפנה.

עפר שלח: בבקשה, חבר הכנסת סעדי.

אוסאמה סעדי: בקיצור, קודם כל, אני מברך אותך, אדוני היושב-ראש, על היבחרותך לתפקיד החשוב הזה, במיוחד בימים אלה שבאמת הוועדה הזאת חשובה מאוד.

אוסאמה סעדי: אני חושב שבשמי ובשם כולנו משתתפים בצערם של המשפחות, כבר הגיעו לחמש משפחות ויותר מאלפיים שכבר נדבקו בנגיף הזה.

אוסאמה סעדי: דבר שלישי, אני חושב שאנחנו כולנו מצדיעים ומעריכים לצוותים הרפואיים שעמלים בחזית הזאת, ומסכנים את עצמם.

אוסאמה סעדי: יש מאות של צוותים רפואיים שהם בבידוד, וחלקם נדבקו.

אוסאמה סעדי: כמובן שאני פה מעריך את העבודה של הצוותים, הרופאים, האחיות, הרוקחים, כל הצוותים הרפואיים מהחברה הערבית שהם עומדים עם החברים שלהם היהודים.

אוסאמה סעדי: זו דוגמה איך אנחנו צריכים לנהל את המאבק הזה, ולא איך שראש הממשלה, עם כל הכבוד, מנהל אותו.

אוסאמה סעדי: אפילו במאבק הזה, הוא, לא שמעתי אפילו מלה אחת, מלה אחת, הערכה לצוותים הרפואיים הערבים.

אוסאמה סעדי: ואפילו כאשר שאלו אותו, אז הוא כבר התחמק פה ושם.

אוסאמה סעדי: זו בושה וחרפה.

אוסאמה סעדי: אנחנו כבר התרגלנו.

אוסאמה סעדי: לגופו של עניין, אני חושב שאנחנו באמת צריכים לעבוד ביום יום, זו ועדה שצריכה לעבוד ממש חמישה ימים בשבוע.

אוסאמה סעדי: יש מלא נושאים שהיא צריכה לדון בהם, גם איך שאמרת – ממשליים, בריאותיים, כלכליים, כל התחומים.

אוסאמה סעדי: כמובן, בלי לגעת בסמכויותיהם של ועדות אחרות.

אוסאמה סעדי: יש הרבה פניות אלינו, לכל חבר כנסת וחברת כנסת, החל מסטודנטים שלומדים בחו"ל ואומרים, הצילו, ואנחנו כחברי כנסת פרטיים – זו בושה, איך שאפילו הממשלה ומשרד החוץ בשביל כמה מאות מטיילים מפרו, שכרו מטוסים ועשו תעמולה.

אוסאמה סעדי: אבל בשביל אלפי סטודנטים, אלפי סטודנטים שעדיין עד לרגע הזה אנחנו מוצפים כולנו, וחלקם באיטליה הוצאנו שתי טיסות, ממש כמו מבצע צבאי בכוחותינו העצמיים, ועד עכשיו אנחנו מקבלים קריאות, קולות שבר וזעקה מהסטודנטים האלה.

עפר שלח: אגב, אוסאמה, תנוח דעתך.

עפר שלח: גם את האנשים מפרו, הממשלה ממש לא עשתה כלום בשביל להביא אותם משם, היא רק טענה שהיא עשתה – בכסף פרטי לגמרי.

אוסאמה סעדי: משרד החוץ אמר אנחנו גייסנו.

אוסאמה סעדי: עכשיו מאות סטודנטים מאיטליה, מאות סטודנטים נמצאים באיזשהו בית מלון בטבריה, בתת תנאים.

אוסאמה סעדי: זה לא פושעים, הם לא עבריינים.

אוסאמה סעדי: היו חודש באיטליה בבידוד.

אוסאמה סעדי: דברים כאלה, אני חושב, אנחנו, הוועדה הזאת, היא הכתובת לכל הפניות האלה.

אוסאמה סעדי: בהצלחה לכולנו.

עפר שלח: מאה אחוז.

עפר שלח: תודה רבה.

עפר שלח: חבר הכנסת אנטאנס שחאדה.

אנטאנס שחאדה: בוקר טוב לכולם, אני קודם כל מברך אותך עפר על התפקיד שאף אחד לא רצה להיות בתפקיד הזה, כאילו לא דמיינו שנהיה בוועדה הזאת, תפקיד הזה.

אנטאנס שחאדה: אבל אני בטוח שאתה תמלא את התפקיד כנדרש.

אנטאנס שחאדה: למען האמת, אנחנו כבר שנה בכנסת, אבל גם כן, לא דמיינו שבשנה של משברים פוליטיים נגיע למשבר כל כך חמור שעדיין לצערי, יכול להיות שיש חלק מקברניטי המדינה אכן מפנימים את גודל המשבר, ולאן אנחנו הולכים לשם.

אנטאנס שחאדה: אבל רוב האזרחים לא מבינים את זה, לא מפנימים את זה.

אנטאנס שחאדה: חושבים שתקופה קשה, שבועיים, שלושה, חודש תעבור, כי יש מדינות אחרות שכבר התחילו לצאת מזה, סין, אבל זו סין, מדינה של מיליארד וחצי.

אנטאנס שחאדה: אם מחוז אחד מושבת לשישה חודשים, זה לא אסון, לא כלכלי, לא חברתי, לא פוליטי, לא whatever.

אנטאנס שחאדה: אבל במדינת ישראל זה יכול להיות שממש נהיה במקום אחר לגמרי.

אנטאנס שחאדה: לכן אנחנו מתייחסים ממש בכובד ראש לוועדה, לנושא, לתחום, במיוחד מה שקורה בחברה הערבית, ובהיבט הכלכלי שזה התחום הקרוב אליי.

אנטאנס שחאדה: אני בא מהתחום הזה, ואני עוקב מה שמדינות עושות עכשיו.

אנטאנס שחאדה: איך משנים תפיסות עולם כלכליות.

אנטאנס שחאדה: איך שוברים מוסכמות ששלטו בעולם הכלכלה בשני העשורים האחרונים, ומתחולל לאט לאט שינוי, ממש, פרסה, לתפקידה או חזרת תפקידה הכלכלי של המדינה כי אף אחד אחר לא ייטול את האחריות הזאת.

אנטאנס שחאדה: הן בהיבט הכלכלי, יש הרבה מה לעשות, והן בהיבט היישובים הערביים שאנחנו שם.

אנטאנס שחאדה: חבר'ה, מה שהתחולל שם, זה עדיין בלתי נתפס.

אנטאנס שחאדה: עד עכשיו כמה יש?

אנטאנס שחאדה: ארבעה, חמישה חולים ביישובים הערביים אתמול התחילו טפטופים על תנועות אנשים שהסתובבו ביישובים הערבים, כי שם ממילא המצב הבריאותי יותר גרוע.

אנטאנס שחאדה: רמת התחלואות – מחלות סכרת, לחץ דם, מחלות לב.

אנטאנס שחאדה: רמת הסיכון של כל האוכלוסייה גבוהה יותר מרמת הסיכון של האוכלוסייה היהודית, ובהעדר תשתיות בריאותיות מעוטות, אין לנו תשתיות בריאות.

אנטאנס שחאדה: רק בנצרת יש שלושה בתי חולים פרטיים שהם בינוניים לגמרי.

אנטאנס שחאדה: אנחנו מדברים על מצב בריאותי של עולם שלישי ביישובים הערביים לעומת מצב בריאותי של מדינה מתקדמת ביישובים היהודיים, אז שם אנחנו מצפים למצב קשה מאוד.

אנטאנס שחאדה: גם לזה צריך להיערך, כי בתי החולים ישרתו את כולם, הכלכלה צריכה להרים את כולם.

אנטאנס שחאדה: מוסדות המדינה הצטרכו לתת מענה לכולם באותה מידה.

אנטאנס שחאדה: אני מקווה שזה יהיה המצב, וזה תפקידנו שזה יהיה המצב.

אנטאנס שחאדה: אנחנו נשמח לעבוד ביחד, נשמח לתת כל מה שיש לנו כדי לעבור את התקופה הזאת, ובמיוחד, להקל את סבלם של האזרחים ושל החולים.

אנטאנס שחאדה: תודה רבה.

עפר שלח: מאה אחוז.

עפר שלח: אני מבקש מכם, חברי הכנסת מהרשימה המשותפת, שבאמת, את הוועדה הזאת ככיכר העיר, מה שקראתי, תשקפו לציבור שלכם.

עפר שלח: ככל שיש שם יותר ידע, זה כמובן יותר טוב לכולם.

עפר שלח: חברת הכנסת אימאן ח'טיב יאסין.

אימאן ח'טיב יאסין: בוקר טוב לכולם, אני לא רוצה לחזור לדברים שחבריי קודמיי דיברו על זה לגבי המצב בחברה הערבית, אבל בכללי מספר דברים.

אימאן ח'טיב יאסין: באמת, הוועדה הזאת היא ועדת חרום, והמצב בחברה הערבית הוא חירום לגמרי בכל הצדדים.

אימאן ח'טיב יאסין: אני רוצה להדגיש עוד נקודה בנוסף למה שהוזכר קודם.

אימאן ח'טיב יאסין: היום בבוקר הודיעו שחוזרים ללמידה מרחוק לגבי היסודיים.

אימאן ח'טיב יאסין: אני, לפני שבוע שלחתי מכתב לגבי הלמידה מרחוק לסטודנטים, במיוחד לסטודנטים הערבים באזור הדרום, ביישובים הלא מוכרים, שאין להם אפשרות ללמוד, והיום עוד יותר - -

מיכל (מיקי) חיימוביץ': אין אפשרות בגלל שאין מחשבים, או בגלל שאין רשת, אין חשמל?

אימאן ח'טיב יאסין: אין תשתיות גם.

אימאן ח'טיב יאסין: היום המספר הוכפל פי כמה וכמה לגבי תלמידים קטנים.

אימאן ח'טיב יאסין: כל הזעקה הזאת וכל החירום הזה בעיניי המצב הרגיל בחברה הערבית באזורים מסוימים הוא חרום.

אימאן ח'טיב יאסין: ולכן, צריך לקחת גם את הנקודה הזאת, ואולי מכאן ייצא משהו שאחר כך יהיה בחקיקה, כפי שדיברת בהתחלה, שיהיה משהו יותר טוב לכולנו בנקודה הזאת.

אימאן ח'טיב יאסין: ההשלכות הכלכליות שאנחנו מדברים עליהן כעת, הן בהחלט גם השלכות שקשורות לחיי היום-יום, ועוד נראה את התוצאות שלהן ממש בחודש הקרוב, במיוחד על החברה הערבית.

אימאן ח'טיב יאסין: החברה הערבית, והילדים בתוך החברה הערבית הם סובלים מהדרה כל הזמן – העוני עוד יילך ויגבר.

אימאן ח'טיב יאסין: אני רוצה כאן לציין יוזמה גדולה אחת של התנועה האסלאמית, שפתחו חדר חירום ארצי, ויש בו את שלושת הצוותים – גם הקטע של מה שקשור לתזונה, הקטע של ההסברה והקטע של הרפואה.

אימאן ח'טיב יאסין: אני מצפה במקום הזה, ובאמת, אנחנו מדברים על מומחים שנמצאים שם שנוכל לאגם את כל המשאבים ביחד כדי לתת את השרות הכי טוב לכולם, לא רק לערבים.

אימאן ח'טיב יאסין: אבל מהצד שלי, אני יכולה להגיד שהמצב בכל הרמות הוא על הפנים אצלנו בחברה.

עפר שלח: מאה אחוז.

עפר שלח: תודה.

יואב סגלוביץ': ברכות, עפר לך, על הדיון של הוועדה.

יואב סגלוביץ': מבקש להוסיף ממש מלים קצרות על החזון שהקראת, ולהוסיף להן עוד איזשהו פן אחד שהוא חשוב.

יואב סגלוביץ': מתקבלות החלטות רוחביות מאוד חזקות ומאוד קשות.

יואב סגלוביץ': אני לא נכנס לטיב ההחלטות כי אין לי מושג כמה איכות קבלתן – זה נדע בוועדה.

יואב סגלוביץ': אני חושב שבתוך האירוע הזה לעתים טיב ההחלטות פוגעות מאוד בדברים שמטבע הדברים פחות יתנו להם קשב במקומות חלשים יותר.

יואב סגלוביץ': אני יודע שהיו מפנים בגלל היערכות של משרד הבריאות למקומות, אני יודע שמפנים גם מקומות של ניצולי שואה, אנשים מאוד מבוגרים.

מיכל (מיקי) חיימוביץ': לא רק ניצולי שואה.

מיכל (מיקי) חיימוביץ': מפנים קשישים מבתי אבות במצבים קשים מאוד.

יואב סגלוביץ': הייתי רוצה שהוועדה שלנו גם תעסוק באותן החלטות רוחביות, באותם מקומות שאסור.

יואב סגלוביץ': אני אומר מראש – אסור לפנות ניצולי שואה ואנשים קשישים בני 80, 90, בשביל לפנות להם מקום אחר.

יואב סגלוביץ': מדובר במוסדות סיעודיים ודברים כאלה, אני מכיר את הארץ היטב.

יואב סגלוביץ': יש הרבה מקומות – מתקני צבא, ומשטרה שיכולים להיות טובים יותר מאשר לפנות בן-אדם.

יואב סגלוביץ': אתה מזיז בן-אדם בגיל הזה - - -

יוליה מלינובסקי: אתה מדבר על ראשון-לציון.

עפר שלח: זה כבר נהיה הרבה יותר מראשון-לציון.

עפר שלח: נתניה ועוד מקומות.

יואב סגלוביץ': אני רוצה להתפרס תחת הכותרת ממשלי, אבל כבר שנקבל על העניין הזה.

עפר שלח: אני מקבל את זה לחלוטין.

עפר שלח: ענת, אנחנו כבר בשבוע הבא – כי רובד שלא דיברתי עליו, כי קצת נראה לי שהוא מובן מאליו, אבל אתה צודק שאתה מזכיר לי אותו, הוא כמובן טיפול בבעיות פרטיות שהן לא פרטיות בכלל.

עפר שלח: אנחנו בנושא הזה של פינוי בתי אבות נדון כבר בשבוע הבא.

עפר שלח: חשבתי שזה מקרה אחד בראשון-לציון, זה מתחיל להגיע מכל הארץ.

אוסאמה סעדי: אפשר לשאול על הידיעה שעכשיו קיבלנו – אדלשטיין צפוי להתפטר בתוך דקות?

עפר שלח: אתה שואל אותי כאילו הוא הודיע לי לפני שהוא הודיע לך.

עפר שלח: רק אגיד לך על זה דבר אחד.

עפר שלח: גם אם הוא התפטר, הוא יו"ר הכנסת ב-48 שעות האחרונות, וצו בג"צ אמור לחול עליו גם אם הוא התפטר.

עפר שלח: בבקשה, מיקי חיימוביץ'.

מיכל (מיקי) חיימוביץ': אני כמובן מצטרפת לברכות על הקמת הוועדה.

מיכל (מיקי) חיימוביץ': אני חושבת שהקורונה היא אירוע היסטורי שמטלטל סדרי עולם, יהיה עולם לפני ויהיה עולם אחרי.

מיכל (מיקי) חיימוביץ': מהעולמות שלי קצת – האסון הזה, אני חושבת שאולי יהיה לו גם איזשהו אפקט מחנך לאנושות, בגלל שיש לו פוטנציאל לנתץ הרבה מאוד מהנחות היסוד שתקעו אותן על סוג של מסלול אובדני את הכדור הזה.

מיכל (מיקי) חיימוביץ': יש הרבה דוגמאות היסטוריות לכך שמשברים מביאים לתהליכים מאוד מסוכנים, את זה אנחנו צריכים לעצור.

מיכל (מיקי) חיימוביץ': ויש גם הרבה מאוד דוגמאות שמשברים מהם יכולים לצאת שינויים טובים וחשובים.

מיכל (מיקי) חיימוביץ': אני מאוד מקווה שאנחנו נלך לכיוון הזה.

מיכל (מיקי) חיימוביץ': היום אנחנו חודשים אחרי פרוץ המגפה, ישראל לא נמצאת במקום טוב.

מיכל (מיקי) חיימוביץ': אתמול מי ששמע את הדיווחים, היה נראה שאנחנו בנקודת זמן קריטית שמאופיינת בעיקר בבלבול ובמאבקים שמתנהלים מאחורי הקלעים על מדיניות נכונה.

מיכל (מיקי) חיימוביץ': אני מאוד מבקשת לא להפוך את הוועדה הזאת לעוד זירת קרבות מהסוג הזה, יש לנו מספיק.

מיכל (מיקי) חיימוביץ': אני מאוד מצרה על כך שאין פה נציגים מהימין, אולי לא רק מהימין האידיאולוגי, אלא בכלל מהצד השני של הכנסת.

מיכל (מיקי) חיימוביץ': אני מקווה מאוד שהם הצטרפו אלינו בהמשך.

מיכל (מיקי) חיימוביץ': אני חושבת שהגיע הזמן שנתגבש סביב תכנית אחת מסודרת, סביב גורם אחד שמתדרך עם קול אחד וברור, שזה מה שאנחנו לא רואים היום.

מיכל (מיקי) חיימוביץ': אני באמת רואה את תפקידנו פה לפקח, לבקר, אבל לא רק, אלא בהחלט לעזור, כפי שאתה אמרת להתוות תהליכים ואיך תכניות להבא.

מיכל (מיקי) חיימוביץ': אם יש עוד נושא אחד שאני באמת חושבת שאנחנו צריכים להתייחס אליו, ולקחת ולתת לו את הדעת, הוא סוגיית המזון.

מיכל (מיקי) חיימוביץ': אספקת המזון בשעת חירום.

מיכל (מיקי) חיימוביץ': סוגיה של ביטחון תזונתי, ריבונות תזונתית עולה עכשיו לגמרי על השולחן.

מיכל (מיקי) חיימוביץ': יש הרבה מאוד אספקטים שנוגעים בימים אלה ממש לגבי אספקת המזון והצפי של מה שעתיד להיות.

מיכל (מיקי) חיימוביץ': זה נוגע ישירות לנושא של החקלאות הישראלית, ואנחנו חייבים לגעת בזה.

מיכל (מיקי) חיימוביץ': אנחנו צריכים לפעול ולהבין באיזה אופן אנחנו יכולים לתפקד מבחינת אספקת מזון סדירה לאזרחים.

מיכל (מיקי) חיימוביץ': שיהיה לנו בהצלחה.

עפר שלח: בבקשה, חברת הכנסת יוליה.

יוליה מלינובסקי: אתמול צפיתי בחדשות, ופתאום שמעתי שיהיו לנו מיליון חולים, ועשר אלף מתים.

יוליה מלינובסקי: תתארו לעצמכם מה הרגישה גברת שיושבת בבית, שהיא לא חברת כנסת, ולא - - - אחר-כך ראש הממשלה אמר: קורה פה משהו כל כך לא בריא.

יוליה מלינובסקי: אנשים שומעים את המספרים, נכנסים להיסטריה.

יוליה מלינובסקי: אחר-כך התברר שראש הממשלה שמע את זה ממשרד הבריאות, משרד הבריאות לא בדיוק אמר.

עפר שלח: לא, זה איזשהו תרחיש קיצון שפתאום נהיה סטנדרט.

יוליה מלינובסקי: בתרחיש קיצון כולנו נמות, בסדר.

עפר שלח: זה לא תרחיש קיצון, אגב, זה ודאות.

יוליה מלינובסקי: אז השאלה היא רק זמן.

עפר שלח: עוד לא הוכח אחרת.

עפר שלח: ..

יוליה מלינובסקי: אני חרדה לזה שעושים שימוש פוליטי ממשבר הקורונה.

יוליה מלינובסקי: אני לא יודעת עד כמה המצב שלנו חמור.

יוליה מלינובסקי: מיקי, אני לא יודעת.

יוליה מלינובסקי: יכול להיות שהוא חמור, יכול להיות שהוא פחות.

יוליה מלינובסקי: יכול להיות שעושים מזה מצב חירום – זה להפחיד אנשים ולהכניס אותם להיסטריה.

יוליה מלינובסקי: בסוף מדיכאון, מדפרסיה, ממחלות וממשבר כלכלי ימותו יותר מקורונה.

יוליה מלינובסקי: זה המצב, זה אמתי.

יוליה מלינובסקי: בשנה הקודמת נפטרו לנו 154 איש משפעת, לא ראיתי מזה טררם יותר מדיי גדול למרות שזה כמובן עצוב.

עפר שלח: כ-5,000 איש מזיהומים בבתי-חולים.

יוליה מלינובסקי: עופר, מיליון חולים.

יוליה מלינובסקי: אנשים נכנסו להיסטריה, לפאניקה.

יוליה מלינובסקי: אף אחד לא מבין.

יוליה מלינובסקי: המומחים שאומרים אחרת, לא מקשיבים להם, הם איכשהו מוסתרים.

יוליה מלינובסקי: התקשורת גם צריכה לקחת אחריות, וזה נושא שאני מתכוונת להעלות.

יוליה מלינובסקי: אמא שלי היום אומרת שהיא בדפרסיה ובפאניקה, היא עוברת מערוץ לערוץ ושומעת רק – קורונה, וכבר לא מבינה מה קורה.

יוליה מלינובסקי: חבר'ה, זה גם אחריות של כלי התקשורת, להרגיע, להסביר, לתת מידע אמין, ולא בקולות היסטריות בשידור, גם בזה אני רוצה לטפל.

עפר שלח: אני אמרתי היום בראיון שהעובדה אני לא מגנה את אמצעי התקשורת.

עפר שלח: אבל העובדה שמונים עכשיו את האנשים שמתים מקורונה, סליחה על ההשוואה, אבל כמו חללי מלחמה, לא, היא מייצרת את הדבר הזה.

עפר שלח: ברגע שאתה הופך את זה לפריזמה היחידה שבה נמדד המשבר, זו בעיה מאוד קשה.

יוליה מלינובסקי: מה שאני רוצה לבקש ממך.

יוליה מלינובסקי: כבר אנשים דיברו פה.

יוליה מלינובסקי: אנחנו נתעסק גם עם החברה הערבית, וגם עם חברה דוברי רוסית.

יוליה מלינובסקי: אני לא רוצה לעשות הבדלים, כי בסוף כולנו, זה בדיוק הסיטואציה שאנחנו כולנו ביחד פה.

יוליה מלינובסקי: המשבר הוא גם של הסטודנט דובר ערבית וסטודנט דובר עברית, זה אותו משבר.

יוליה מלינובסקי: גם את יושבת עם הילדים שלך בבית תקועה שם כי אין להם מה לעשות, גם אני, וגם היא וגם הוא, אותו דבר.

יוליה מלינובסקי: כולנו באותה סירה.

יוליה מלינובסקי: אין פה מחלוקות, למרות שלמשל, מישהו מבוגר דובר רוסית שהוא תקוע בבית, ובכלל לא מבין מה קורה לו, זה משהו מיוחד, או ניצולי שואה, או החברה הערבית מבחינה הסברתית כמובן שכן.

יוליה מלינובסקי: אבל עדיין כולנו ביחד.

יוליה מלינובסקי: אני רוצה שהוועדה הזאת גם תטיל פיקוח על החלטות הממשלה, כי אני לא אוהבת שמקבלים החלטות בלילה, זה מסריח לי, זה מזכיר לי משהו לא טוב.

יוליה מלינובסקי: ההחלטות צריכות להיות בהירות, באור יום, ולא בישיבות טלפוניות באישון הלילה, שאף אחד לא יודע מה קורה שם, בלי שום פיקוח.

יוליה מלינובסקי: אני רוצה לבקר החלטות הממשלה, ולהבין מה קורה מאחורי ההיגיון שם.

יוליה מלינובסקי: למה מקוואות כן, ובתי-ספר לא, ומה זה הבקשות האלה, וזה לא שזה פסול, אבל שיסבירו לי מה ההיגיון.

יוליה מלינובסקי: ראיתי גם את דוח ההידבקות – הדוח האפידמיולוגי של משרד הבריאות שהם פרסמו מקומות איפה שהיו אחוזי ההידבקות - גם לזה צריך להתייחס.

יוליה מלינובסקי: יכול להיות שצריך להיות יותר ממוקדים, לא לסגור הכול, אלא יותר ממוקדים כי יש בעיות ספציפיות מקומיות.

יוליה מלינובסקי: הוועדה הזאת חשובה כי אין כמותה.

יוליה מלינובסקי: אנחנו נעבוד פה במוח קר.

יוליה מלינובסקי: לשים את רעשי הרקע בצד, לפחות מבחינתי, במבט קר בלי יותר מדיי רגש, כי אנחנו חייבים לתת פתרונות לאזרחים וגם להכין את עצמנו למשבר הבא שכמובן הוא יהיה.

יוליה מלינובסקי: אנחנו חיים בעולם הווירוסים, הם כל הזמן סביבנו.

עפר שלח: יכול להיות גם רעידת אדמה או משבר אקלים.

אימאן ח'טיב יאסין: רק משפט אחד.

אימאן ח'טיב יאסין: אני אתך שכולנו ביחד, אבל חשוב שנזכור שנקודת הזינוק של כולנו לא אותה נקודה.

אימאן ח'טיב יאסין: יש קבוצות שהן בקבוצות סיכון יותר מהאחרים, ובמיוחד, אני חוזרת לחברה הערבית.

אימאן ח'טיב יאסין: אלפי סטודנטים שחזרו מחו"ל, וממקומות שהם נגועים באחוזים מאוד גבוהים, אז זה כמובן יסכן את כולנו.

עפר שלח: אני רוצה להגיד על זה משהו כללי שהוא גם קצת פוליטי.

עפר שלח: אני, כמו שאמרתי, הוועדה שביליתי בה הכי הרבה זמן בשבע שנים שלי פה היא ועדת חוץ וביטחון.

עפר שלח: ועדת חוץ וביטחון שאתם חברי המשותפת פחות מכירים, היא ועדה שאין בה קואליציה ואופוזיציה.

עפר שלח: אני כחבר אופוזיציה, אני ועמר בר-לב, ניהלנו את שתי הוועדות הכי גדולות והכי משמעותיות, למרות שהיינו חברי אופוזיציה.

עפר שלח: בתוך הדיון לא ידעת אם היית נכנסת לתוך הדיון, לא היית יודעת מי שייך למי, זה בין השאר גם כי אין תקשורת וכן הלאה.

עפר שלח: אני איש פוליטי, כל אחד מאתנו הוא איש פוליטי, ואני בעד פוליטיקה, זה לא זה.

עפר שלח: אנחנו פה ונציגי הרשימה המשותפת, ואני שמח על זה.

עפר שלח: הם שלושה כרגע משמונה, שלושה מחמישה עשר, זה משקל כבד, שהם גם כמו שאמר חבר הכנסת טיבי, מעיד על ההישג שלכם בבחירות, אבל גם יש לו עוצמה פה בתוך הוועדה.

עפר שלח: אני חושב שחלק גדול יבוא לידי ביטוי – ואני לא מתנשא על אף אחד ולא מחנך אף אחד.

עפר שלח: יבוא לידי ביטוי בעיסוק בוועדות הכלליות, והלקיחה של זה היא חייבת להיות – אתם גם מייצגי ציבור.

עפר שלח: אבל הלקיחה של זה, ואני ממש רואה סימבוליות שחבר כנסת מהרשימה המשותפת יישב פה וינהל, וזו כוונתי, דיון למשל במערכת הבריאות, יש לזה עוצמה.

עפר שלח: הצד השני של העוצמה, אתם צריכים להתרגל להיות קואליציה, זה חיים משונים.

עפר שלח: הצד השני של העוצמה – זה שאתה לא מאה אחוז מהזמן מייצג את המגזר שלך.

אוסאמה סעדי: אנחנו כל השנים ישר אוטומטית יצאנו לא, לא בהצבעה.

אוסאמה סעדי: אתמול היה קשה כל הזמן.

עפר שלח: כן.

עפר שלח: באו אליי חברים שלכם ושאלו איך מצביעים בעד?

עפר שלח: איך אומרים את המלה הזאת, זה מאוד קשה.

ג'אבר עסאקלה: קודם כל, אני מברך, ואני אדלג על הברכות.

ג'אבר עסאקלה: אני חושב שאנחנו צריכים לפתוח את הראש כאן, וללמוד מה שמקבלי ההחלטות בממשלה לא פנויים לפתוח את הראש וללמוד ממה שקורה בעולם.

ג'אבר עסאקלה: אני חושב שנתניהו מנסה ללמוד מארצות-הברית.

ג'אבר עסאקלה: אני אומר לכם, בארצות-הברית המצב הרבה יותר קשה מישראל כנראה.

ג'אבר עסאקלה: אני חושב שצריך לפתוח את הראש וללמוד מניסיונות.

עפר שלח: הכי טוב ללמוד מרוסיה, הם לא מודים שיש קורונה, ונגמר העניין.

ג'אבר עסאקלה: אבל עדיף שתיגע בנושא הסיוע.

ג'אבר עסאקלה: ישראל זקוקה לסיוע במכונות הנשמה ובכל מיני דברים.

ג'אבר עסאקלה: ואני חושב שהמקור, מי שסייע לעולם זה באמת המזרח ולא המערב היום, המערב נמצא במצוקה קשה.

ג'אבר עסאקלה: אני חושב שאנחנו צריכים לפתוח את הראש, ולנסות ללמוד ולהסתייע ממקומות שלא רגילים להסתייע מהם.

ג'אבר עסאקלה: דבר שני, לגבי העניין הממשלי.

ג'אבר עסאקלה: חבר'ה, לא ברור לי ולא אחד מי באמת מנהל את המשבר הזה, כי ברור, ראש הממשלה מנסה לנהל את המשבר הזה כדי להשתמש בו שימוש פוליטי.

ג'אבר עסאקלה: אני שמעתי ראיון, אני מקווה שהוא מפוברק עם שר הבריאות ששאלו אותו – אנחנו נגיע במצב הזה עד הפסח?

ג'אבר עסאקלה: אמר לא, עד פסח יבוא המשיח ויציל אותנו.

ג'אבר עסאקלה: אני מקווה שזה לא אמתי והוא לא אמר את זה.

יוליה מלינובסקי: לא, הוא אמר את זה, אני שמעתי.

ג'אבר עסאקלה: לכן, אנחנו צריכים להבין מי באמת מנהל את המשבר הזה, ושאנחנו נוכל גם לפקח עליו וגם לתת עצות.

ג'אבר עסאקלה: אני לא רואה שחברי הרשימה המשותפת בוועדה באים לייצג רק את הציבור הערבי.

ג'אבר עסאקלה: אבל מצד אחד, אנחנו צריכים לזכור שהחלטות פוליטיות תמיד יש להן קורבן מספר אחד.

ג'אבר עסאקלה: למשל, איך בכלל מכונות הנשמה מחולקות ולבתי חולים בירושלים לא מגיע להם אף אחד?

ג'אבר עסאקלה: זו החלטה פוליטית.

ג'אבר עסאקלה: או איך סוגרים את מזרח ירושלים?

ג'אבר עסאקלה: פתאום מזרח ירושלים, שתי ערים, שתי מדינות לשני עמים – חבר'ה מה קורה פה?

ג'אבר עסאקלה: סוגרים את מזרח ירושלים.

ג'אבר עסאקלה: אלה החלטות כאילו בריאותיות, אבל יש להן אופי פוליטי.

ג'אבר עסאקלה: אנחנו צריכים גם כאן מכל הסיעות למחות נגד החלטות מהסוג הזה.

ג'אבר עסאקלה: תודה רבה.

עפר שלח: תודה לכם.

עפר שלח: אני דבר אחד מבטיח לכם, אם המשיח יבוא עד פסח, קודם אנחנו נביא אותו לוועדה.

עפר שלח: ..

עפר שלח: תודה רבה לכולם.